
DISPUTATIO  MEDICA 

INAUGURALIS 


DE 


CTOAMCHE  MAEIGMA* 


Inter  omnes  qui  generi  humano  exitio 
sunt  morbos,  nullus  fere  extat,  qui  necessita¬ 
tem  redte  distinguendi,  inter  affe&us  similes 
demonstrat,  nullus  major  hoc,  de  quo  nunc 
animus  est  disserere. 

Aret^eus,  et  scriptores  quidam  Italici,  se 
vidisse  morbos  tonsillis  ulceratis  et  faucium 

de  cynanche  maligna. 


inflammatione  stipatos,  nos  certiores  facent ; 
vix  tamen,  aliquid  de  ea  observatu  dignum, 
scriptis  accurate  tradiderunt.  Maximas  me¬ 
retur  laudes,  ob  accuratissimam  hujus  mor¬ 
bi  descriptionem,  Fothergillius  ;  et  post 
hunc,  Huxhamus  historiam  et  phaenomena 
ejus  in  lucem  protulit. 


In  Nosologia  celeberrimo  Culleno  edita, 
Cynanchen  malignam  in  Classe  P r rexi arum  et 
Phlegmasiarum Ordine  invenimus ;  cujus  de¬ 
finitio  magis  quam  aliorum  nosologicorum  no¬ 
bis  arridet : 

“  Cynanche  (maligna),  tonsillas  et  mem- 
“  branam  faucium  mucosam  afficiens  tumore, 
“  rubore,  et  crustis  mucosis  coloris  albescentis 
“  vel  cineritii,  serpentibus,  et  ulcera  tegentibus, 
“  cum  febre  typhode  et  exanthematis 

Inter  audores,  diu  disceptatum  fuit,  et  ad¬ 
huc  a  quibusdam  dubitatur,  num  hic  morbus 


#  Synops.  Nosolog.  Method.  gen.  x.  spec.  2, 

ejusdem  naturae  sit,  et  originem  ejus  ducat, 
ac  Scarlatina  anginosa .  Nosologus  ille  illus¬ 
tris,  de  quo  mentionem  antea  feci,  etFoTHER- 
gillius,  affirmant,  natura,  origine  et  sympto¬ 
matibus  ejus,  plurimum  et  magnopere  discre¬ 
pare  :  dum  alii,  et  sane,  illi,  primi  ordinis,  qui¬ 
bus  maximae  laudes  debitae  sunt,  existimant, 
ejusdem  morbi  modificationes  esse,  et  eadem 
contagione  exortas.  Hoc  in  loco,  liceat  obser¬ 
vationes  nostri  celeberrimi  praeceptoris  profer¬ 
re  #  “  Morbi  ambo  ex  contagione  oriuntur  : 

Phaenomena  parum  differunt,  quippe  cynanche 
eruptione  rubra,  scarlatinam  ruent iente,  co¬ 
mitata,  et  scarlatina  faucium  affedtu  cynanche 
simili  conjungitur.  Pulsus  in  utroque,  in- 
eunte  febre,  fortis  et  durus  ;  progrediente, 
parvus,  debilis :  In  eadem  constitutione  epi¬ 
demica,  nonnulli  febre  corripiuntur,  scarla¬ 
tinae  magis  affini ;  in  aliis,  morbus  a  cynan¬ 
che  vix  discrepat ;  et  porro  in  eadem  familia, 
quando  uno  affecdo,  reliqui  tandem  contagio- 

DE  CYNANCHE  MALIGNA. 


nem  recipiunt,  observatum  est,  alios  cynanche 
lethali,  alios  scarlatinae  mitissimae,  subjedtos 

esse. 


DE  HISTORIA. 


Sese  monstrat,  consuetis  pyrexiae  signis  \ 
dein  vertigine,  acuto  capitis  dolore,  caloris 
sensu,  molesta  in  gutture  sensatione,  potius 

t 

quam  dolore ;  immobilitate  cervicis,  plerum¬ 
que  lassitudine,  nausea,  vomitu,  et  diarrhoea ; 
et  paulo  post,  tumida  et  rubore  suffusa  vide¬ 
tur  facies ;  oculis  inflammatis  et  aquosis,  ut 
in  rubeola  contingit ;  inquietudine,  anxietate, 
et  languore.  Respiratio  parum  difficilis  est, 
et  interdum  cum  tussi  parum  impedita.  Hic 

-  •  ;>  l  J  \  *  1 1 

morbus  plerumque  mane  aegrum  arripit :  noc¬ 
te  adventante,  symptomata  ingravescunt ;  in¬ 
quietus  fit  aeger,  et  de  magno  calore  et  siti 

conqueritur.  Brevi  vero  post  morbi  acces¬ 
sionem,  ore  et  faucibus  inspedtis,  uvula,  ton¬ 
sillae,  velum  pendulum  palati,  partesquae  vi¬ 
cinae,  quantum  conspici  possunt,  colore  flori¬ 
do  apparent.  In  nonnullis  exemplis,  tumor 
et  rubor  faucium  minus  conspicui  sunt ;  dum 
in  aliis,  inflammatio  adeo  aspera  est,  ut  respi¬ 
rationi  et  deglutitioni  plurimum  obstet.  Lin¬ 
gua  praeter  solitum  rubra  est,  media  ejus 
parte  excepta,  quae  plerumque  alba  vel  fusca 
est. 


Secundo  vel  tertio  die,  et  aliquando  serius, 
facies,  collum,  pedtus,  et  manus  ad  digitos 
extremos  usque,  calorem  admodum  erysipe- 
latosum  induunt,  planeque  tumescunt.  Fau¬ 
ces  suum  proprium  colorem  conservant,  ton¬ 
sillis  et  veio  pendulo  palati  exceptis ;  ubi 
maculae  cinerei  coloris  observantur  :  quae, 
primo  aspedtu,  externam  formam  induunt 
tumoris  ulcerati,  sed  vero  crusta  est,  quae  ul¬ 
cus  ejusdem  magnitudinis  obtegit.  Nodte  ad¬ 
ventante,  calor  et  inquietudo  ingravescunt, 
qt  delirium  saepe  supervenit.  Pulsus  arteri- 

arum,  per  totum  morbi  curriculum,  celeres 
sunt ;  plerumque  centies  et  vicies  in  primo 
horae  minuto.  In  nonnullis  duri  et  parvi,  in 
aliis  molles  et  pleni,  sed  absque  robore  quod 
morbos  inflammationem  habentes  concomita- 
tur.  Urina  plerumque  naturalis  est,  sed  ali¬ 
quando  admodum  rubra  est,  et  parca,  et  cum 
magna  difficultate  reddita. 

Sub  initio  morbi,  diarrhoea  aliquando  in 
infantibus  occurrit,  et  per  aliquot  dies  per¬ 
stat  :  In  puberibus  autem,  et  aetate  pro¬ 
vectioribus,  alvus  magnopere  constipata  est. 
In  nonnullis  glandulae  maxillares  intumescunt, 
et  saepe  discutiuntur;  sed  aliquando  in  in¬ 
flammationem  subeunt,  et  in  pus  abeunt. 

Rebus  ita  se  habentibus,  per  paucos  dies, 
ubi  signorum  alleviatio,  faustum  et  citum 
morbi  exitum  monstrat,  pulsus  arteriarum, 
qui  ha&enus  tam  celer  fuerit,  nunc  tardus 
fit;  rubor  cutis  imminuitur,  calor  qui  plu¬ 
rimum  atubus  fuit,  jam  minuitur.  Efflorescen¬ 
tia  minus  conspicua  fit ;  tota  cutis  saepe  reno- 

vata  est,  et  cuticula  antiqua  in  squamas  fur¬ 
furi  similes  abiens,  cadit.  Omnia  febris  signa 
evanescunt ;  fauces  detumescunt ;  escharae  de¬ 
cidunt  ;  ulcuscula  subjedta  cito  sanescunt ; 
deglutitionis  difficultas  haud  amplius  molesta 
fit ;  pulsus  ad  statum  sanitatis  descendit, 
placidum  somnum  carpit  aeger  ;  et  satis  co¬ 
li  er  ens  est,  ubi  a  somno  suscitatus,  et  redeunte 
cibi  desiderio,  brevi  vires  recuperat. 

Hic  morbus  benignam  formam  supra  dic¬ 
tam  in  plurimis  exemplis  induit.  Sed  ali¬ 
quando  modo  longe  diverso  aggreditur,  et 
signa  quae  primo  mitia  fuere,  subito  molestis¬ 
sima  fiunt,  et  periculum  maximum  minantur. 
Fauces  et  glandulae  maxillares  adeo  intu¬ 
mescunt,  ut  aegroto  strangulationem  inten¬ 
dant,  vel  mortem  ex  impedito  sanguinis  re¬ 
ditu  a  capite.  Partes  internae  quoque  magno¬ 
pere  afficiuntur.  In  uvula  et  tonsillis,  maculae 
complures  albidae,  seu  cineritiae,  undique  ser¬ 
pentes,  conspiciuntur,  humorem  fcetidum  ef¬ 
fundentes,  qui  labia  naresque  rodit.  Hic  hu- 

mor  foetidus  aliquando  in  ventriculum  et  in¬ 
testina  descendit ;  interiorem  eorum  tunicam 
eodem  quo  fauces  modo  afficit.  Hinc  forsi¬ 
tan  oriuntur  languor,  nausea,  vomitus,  et 
diarrhoea,  quae  in  nonnullis  hujus  morbi  ex¬ 
emplis  occurrunt.  In  infantibus  aliquando 
sanies  per  totum  canalis  alimentarii  tradium, 
vires  suas  noxias  retinens,  exulcerationem 
ani  inducit.  Haemorrhagiae  narium,  oris,  fau¬ 
cium  aliquando,  sub  hoc  gravissimo  stadio 
morbi  accidunt,  aegrum  que  subito  e  vivis  ar¬ 
ripiunt.  Aliquando  autem,  mors  pede  lentiore 
obrepit. 

&rrgfiE  Ufalafcctff  ftmb&udffip  ni 

Lingua  fere  apicem  versus,  aliquantulum 
madescit,  a  sordibus  immunis  :  Caeterum, 

crusta  nigra  ad  radicem  obducitur. 

-sB  non.  *  .tiui  ernixiufi  'd.o  , sijfl&osoi offis  oa&H 

Ingravescunt  omnia  signa  :  Sitis  magis  mo¬ 
lesta  fit ;  pulsus  arteriarum  celeres,  parvi,  de¬ 
biles,  abnormes,  interdum  vix  sentiendi  fiunt : 
spiritus  fit  magis  difficilis  et  laboriosus :  de¬ 
lirium  magis  molestum  fit,  et  oculi  debiles  et 
suffusi  fiunt.  Efflorescentia  minus  rubra  fit ; 


DE  CYNANGHE  MALIGNA. 


9 


partes  extremae  frigescunt,  urina  et  faeces 
inscio  aegro  redduntur.  His  accedit  subsul- 
tus  tendinum  ;  aegerque  his  malis  vexatus 
naturae  sese  brevi  concedit. 

Morbus  in  multis  exemplis  adeo  variat  se¬ 
veritate,  numero,  et  signorum  forma,  ut  om¬ 
nium  varietatum  mentionem  facere,  multb 
magis  rationem  reddere,  difficile  sit ;  et  certe 
non  opus  est,  quoniam  signa  quae  plerumque 
sese  ostendunt,  et  sub  mite  et  graviore  mor¬ 
bi  forma,  enumeravi. 

In  quibusdam  exemplis,  nonnulli  angina 
gravi,  absque  ulla  eruptione  omnino,  cor¬ 
repti  sunt :  dum  in  aliis,  vivido  rubore  cutis 
fuit,  faucibus  vix  ac  ne  vix  quidem  affe&is. 
Haec  efflorescentia,  ubi  maxima  fuit,  non  ae¬ 
grum  levare  videbatur;  nec  ulla  illi  orta 
est  injuria,  hac  deflorescente  et  evanescente^. 

Febre  multum  imminuta,  parotides  alh 

quando  autem  maturescunt  et  in  pus  abeunt* 
Aliquando  autem  artus  rheumaticis  doloribus 
afficiuntur,  et  quod  usitatissime  occurit,  fa¬ 
cultas  ambulandi  vel  minuitur  vel  penitus 
aboletur.  Huic  succedit  non  solum  anasarca, 
sed  omnium  corporis  cavitatum  hydrops,  et 
praeterea  capitis.  In  hoc  morbo,  praecipue 
sub  forma  mitiore,  desiderium  cibi  nunquam 
fere  adeo  minuitur  ac  in  aliis  febribus. 

fio  .  1  *  *  •  *  *  \j  •;  i  1  ‘  »  i  .  '/  ■'  • ->  'A?  O  f  Offf  Olli 

In  hoc  morbo,  calor  corporis  multum  au¬ 
getur  \  in  plurimis  exemplis  mercurius  in  ther - 
mometro  Fahrenheitiano  ad  gradum  centesi¬ 
mum  quintum  vel  centesimum  sextum  exsur¬ 
git  ;  aliquando  ad  centesimum  usque  duo¬ 
decimum,  Currie  audtore:  sed  Gregorius 
celeber,  negat,  in  ullo  morbo,  vidisse  corporis 
calorem  ad  gradum  centesimum  nonum  pro¬ 
venire. 

Haud  facile  alius  invenietur  morbus,  in  quo 

i  /  .  * 

delirium  tam  exigui  momenti  est,  quam  in  cy¬ 
nanche  maligna.  In  aliis  febribus  delirium 

* 

raro  aegrum*  aggreditur,  donec  in  maximo  pe- 

riculo  est.  In  hoc  morbo  autem,  aegri,  ali¬ 
quando  vel  ipso  primo  die,  secundo  vel  tertio, 
delirant.  In  nonnullis  exemplis  intestinorum 
torpor  aliquando  occurrit,  exemplum  cujus 
praebuit  puer  tredecem  annos  natus,  qui  ja« 
lapae  odlaginta  grana  sine  levamine  sumpse¬ 
rat  ;  quod  ad  consortium,  quod  iis  intercidit 
cum  cerebro  affedlo,  referri  debet 

Hic  morbus  aeque  contagiosus  est  ac  va¬ 
riolae,  praesertim  inter  impuberes  et  tenellos 
utriusque  sexus.  Hoc  morbo  plures  tentantur 
puellae  quam  pueri,  mulieres  quam  homi¬ 
nes,  Mulieres  nullius  aetatis  ab  hoc  morbo 
sunt  securae,  quanquain  quo  magis  aetate 
provectae  sunt,  eo  minus  ad  morbum  op¬ 
portunae  fiunt ;  et  infirmos  utriusque  sexfis 
magis  quam  robustos  et  vegetes,  invadit. 
Saepe  observatur,  aegros  qui  huic  morbo  sub- 
jedti  sunt,  eo  gravius  periclitare  quo  juniores 
sunt,  contra  ac  sit  in  variolis  et  rubcola. 


i  \  ■  1  ' *  *  J  ■'  i  y  .S  T  3.  f*  '• 

Rarissime  fit  ut  aliquis  huic  morbo  plus  quam 
serqel  aggreditur :  Sed  Gregorius  praeclarus 
exempla  tria  videbat,  in  quibus  eundem  ite¬ 
rum  invaserat :  haec  autem  rarissima  sunt. 


INSPECTIO  CADAVERUM. 

/  .  -  - 

In  quibusdam  mortuorum  incisionibus,  fau¬ 
ces  inflammatae,  suppuratae,  et  in  gangraenam 
procedentes,  inveniebantur  :  Velum  pendulum 
palati  crustis  nigris  coopertum  fuit :  Tonsillae 
nigri  coloris  externe,  et  lividae  interne  fue¬ 
runt  :  Uvula  crusta  mucosa  obdu&a  fuit,  for- 
mam  membranae  exhibente.  Per  totam  oeso- 
phagi,  ventriculi  et  intestinorum  longitudi- 

i-  >  ».  v-1 1  ••  f 

nem,  eadem  phaenomena  sunt  reperta.  Mem¬ 
brana  interiorem  eorum  partem  obducens, 
multo  crassior  justo  reperiebatur,  et  subru¬ 
brum  colorem  exhibens.  Trachea  quoque  et 

larynx  inflammatae,  et  materid  vi  scida  et  fe¬ 
tida  coopertae,  inveniebantur.  In  nonnullis 
casibus,  inflammatio  ad  pulmones  ipsos  sese 
extendit;  glandulae  colli  magnopere  tumes¬ 
cunt  :  In  ventriculo  et  intestinis,  humoris 
viscidi  magna  copia  saepe  reperitur ;  et  eae¬ 
dem  notae  morbidae,  quae,  in  febre  typhode 
occurrunt,  in  aliis  partibus  corporis  frequenter 
sese  ostendunt. 


:>T 

CAUS2E  PRiEDISPONENTES, 

' 

f  ’  /  *  /  *'  .  i 

.*  <■  :  ■  *  '  »  -  ■  L' 

Omnia  quae  corporis  humani  vires  debili¬ 
tant,  ut  diaeta  parca,  et  parum  nutriens,  eva¬ 
cuationes  immodicae,  morbi  praegressi,  animi 

■r' 

pathemata  deprimentia,  aer  impurus,  corporis 
exercitatio  nimium  protracta,  et  similia,  ho¬ 
mines  Anginae  Malignae,  non  secus  ac  aliis 
morbis  contagiosis,  obnoxios  reddunt.  Ro~ 

busti  autem  et  vegeti,  huic  morbo  minime 

\ 

opportuni  sunt.  Imbecilles  magis  quam  ro¬ 
busti  ;  sexus  muliebris  quam  virilis  ;  infan¬ 
tes  potihs  quam  adulti,  ad  hunc  morbum  op¬ 
portuni  existimantur. 


3? 


CAUSA  EXCITANS. 


:  dumLbmitnoD  m3ua 

Proculdubio  ex  contagione  specifica  ori¬ 
tur;  sed  unde  originem  ducit,  et  qualis  sit 
ejus  natura,  quantum  ejus  ad  morbum  in  ali¬ 
quo  excitandum  sit  aptum,  vel  quare  for¬ 
mam  nunc  gravem  et  lethalem,  nunc  lenem 
et  innocuam  assumat,  prorsus  fere  ignora¬ 
mus. 

DE  DIAGNOSI. 


Hic  morbus  a  qualibet  alia  anginae  specie 
est  adeo  diversus,  ut  vix  operae  pretium  foret, 
signa  quae  illi  dignoscendo  inserviunt,  re- 

'  '  -i  •  i  \ 

censere.  Duo  duntaxat  morbi  (quantum 
sciam)  quibuscum  periculum  est,  ne  cynan- 
ehem  malignam  confundamus ;  scilicet,  Cynan¬ 
che  tonsillaris  et  Rnheola, 

\  . 

A  priore  dignoscitur,  pulsu,  deglutitione 
parum  difficili,  maculis  cinereis  et  serpentia 
bus,  respiratione  strepente,  et  febre  typho ; 
levi  delirio  cito  superveniente,  et  symptoma¬ 
tum  post  evacuationes  augmento. 

Rubedo  scarlatinae  non  tam  generalis  est 
in  rnbeolis  j  nec  adeo  discretae  papu- 

las  apparent,  cuticulas  colore  naturali  inter¬ 
posito.  In  rubeola  igitur  eruptio  magis  emi¬ 
nens  est ;  et  digitis  applicatis,  asperitatem 

\ 

quandam  manifestam  prasbet.  Distinguitur 
quoque  scarlatina  ex  rubeola,  absentia  tussis, 
sternutationis,  et  signorum  aliorum  catar- 
rhalium,  quas  rubeolam  incipientem  semper, 
sed  cynanchen  malignam  rarius,  comitantur. 
Semper  etiam  eruptiones  variant;  nam  pri¬ 
mo  et  secundo  die  efflorescentia  faciei  et  pec¬ 
toris  in  scarlatina  usitatissime  observatur.  In 
rubeola  contra,  non  ante  tertium  diem  cir¬ 
ca  mentum  sese  ostendit ;  nec  ante  quartum 
quintumve  febris  diem  ad  manus  humerosve 
pervenit.  Insuper  cum  naturam  epidemici 
grassantis  consideramus,  perfacile  erit  alium 

.  '  f  £■'  i  Sj  |.y.  .  3 £  ’  J  ‘ :%  '  1 

ab  alio  dignoscere. 

Signa  quas  magis  speciatim  distinguunt 
hunc  morbum  a  cynanche  tonsillare ,  sunt ;  Vi- 

lUlCviU  i  w-* -->  -*  •***  X-l.  - 

rium  magna  prostratio,  animus  praster  con¬ 
suetudinem  demissus,  anxietas  perpetua,  ocu¬ 
lorum  languor  et  hebetudo.  Plerumque  quo¬ 
que  pulsus  arteriarum,  in  hisce  morbis  val- 

de  sunt  dissimiles :  In  cynanche  maligna  de¬ 
biles  et  parvi  fiunt ;  in  cynanche  tonsillari 
validi  sunt  et  duri ;  et  ad  signa  levanda  ve- 
naesedlio  semper  prodest :  sed  in  cynanche 
maligna  venaesedtio,  purgatio,  et  medicamen¬ 
ta  antiphlogistica,  (experientia  teste),  plerum¬ 
que  nocent.  Denique,  sedes  morborum  vari¬ 
at.  In  cynanche  maligna,  inflammatio  mem¬ 
branam  oris  et  faucium  mucosam  occupat ; 
dum  partes  glandulares  cynanche  tonsillaris 
potissimum  infestat. 

DE  PROGNOSI. 

Fallacissima  quam  maxime  est  hujus 
morbi  natura.  Morbus  semper  periculosior 
in  infantibus  quam  adultis.  Ad  prognosin 
^formandam  apprime  necessarium  est,  epide¬ 
mici  naturam  spe&are.  Si  vespere  adven- 

tante*  signa  notabiliter  ingravescant,  cum 
magna  debilitate,  pulsu  intermittente,  nec- 
non  spiritu  foetide  olente,  et  ulceribus  gutturis 
lividis ;  et  si  glandulae  submaxillares  totum¬ 
que  collum  magnopere  tumescunt,  et  oculi 
sunt  suffusi ;  si  his  haemorrhagia,  diarrhoea 
aut  dyspnoea  superveniant,  comate,  delirio, 
convulsionibus  comitatae ;  et  praeterea  si  adsit 
singultus,  vel  alvus  faeces  liquidas,  absque 

animi  imperio,  subito  excernat  ;  mortem  non 

\ 

longe  abesse  pro  certo  habeas. 

Contra  autem,  si  ab  ipso  morbi  initio,  febris 
minus  urget,  si  eruptione  prodeunte,  lenior  fit; 
si  post  sudorem  lenem,  facilemque,  rubor  cutis, 
calorque  imminuitur,  pulsus  arteriarum  fiat 
tardior,  firmior  et  magis  aequalis ;  tumor  col¬ 
li  externus  subsidat ;  crustae  faucibus  inhae¬ 
rescentes,  facile  decidant  ;  ulcera  pura,  et 
ad  imum  coloris  floridi  videantur,  prompte- 
que  sanescunt ;  aegrotus  somno  parum  tur¬ 
bido  fruatur,  et  vigilans  e  delirio  prorsus  im¬ 
munis  sit ;  appetentia  cibi  solidi  redeat ;  res¬ 
piratio  libera  mollisque  evadat ;  vigor  oculis 

aciesque  pristina,  restituantur;  et  sudores, 
cum  sputo  copioso,  cuticulaque  decidua,  mo¬ 
dice  perstent ;  icgrotus  ad  sanitatem  brevi 
reducetur. 


DE  CURATIONE. 

a  H  .  ..  ,  i  ASQfrrsJ- 

Ubi  hic  morbus  formam  mitissimam  induit, 
vix  ullo  indigit  remedio :  sed  ubi  alias  assu¬ 
mit  formas,  varia  remedia,  secundum  signa, 
quae  sese  ostendunt,  sunt  utenda.  Hujus 
morbi  curatio  ab  omnibus  aliis  phlegmasiis 
magnopere  discrepat,  nam  proclivitati  sep¬ 
ticae  obviam  ire  necesse  est. 

1 

Venceseffiio  in  hoc  morbo  rarissime  conve¬ 
nit  :  exempla  plurima  narrantur  in  quibus, 
post  sanguinis  evacuationem,  signa  omnia 
graviora  fada  sunt.  Nec  desunt  documenta 
dum  flueret  sanguis,  aegros  subito  e  vivis  prae¬ 
reptos  esse. 


1 

Prodest  nonnunquam  sanguinis  detradtio  in 
corporibus  plethoricis  et  adultis ;  et  praeci¬ 
pue  si  dolor  capitis  cum  magno  delirio  ur¬ 
geat,  et  insuper  si  laboriosa  sit  respiratio, 
cum  faucium  magno  tumore  et  inflamma¬ 
tione  :  hirudines  partibus  praecipue  afectis 
adhiberi  possunt,  quod  multo  efficacius  est  re¬ 
medium,  et  minus  periculosum,  quam  sangui¬ 
nem  e  brachio  mittere. 

gin*;  .  .  ■-  -,  ,1  ’  ir;;  1). e  ahmmpdA 

Quod  ad  alvi  purgationem  attinet :  De  hoc 

remedio  dicere  sufficiat,  quod  idem  ratioci¬ 
nium  eaedemque  auctoritates,  quae  sanguinem 
mitti  tantopere  vetant,  huic  quoque  evacua¬ 
tioni  non  minus  adversantur. 


Quando  diarrhoea  adest,  si  a  causa  irritante 
in  canali  alimentario  sita,  originem  ducere 
videtur ;  diluentibus  vel  laxantibus  mitissimis 
est  amovenda. 

Si  alvus  aegroto  sit  astricta,  huic  fru&us 
recentes,  enemata  laxantia,  subinde  adhibita, 

melius  quam  medicamenta  cathartica  occur¬ 
rent. 


Emetica ,  in  hoc  morbo  magnopere  sunt 
utilia,  praesertim  si  intra  horas  duodecim  ex 
invasione,  administrantur,  felicissimos  effec¬ 
tus  reddere  probatur :  Aliquando  febrem  ra¬ 
dicitus  abscindendo,  vel  ejus  violentiam  in¬ 
signiter  minuendo,  Scepe  multum  prosunt. 
Aliquando  ad  ea  recurrere  non  nobis  opus 
est,  nam  vomitus  sua  sponte  supervenit :  at 
si  nausea  sine  vomitu  adsit,  emeticum  mitius, 
et  ventriculum  deplendo,  et  diaphoresin  mo¬ 
vendo,  prodesse  potest. 

Eorum  usus  per  totum  morbi  decursum,  a 
Witheringio  multum  laudatur:  alii  autem 
medici  ex  eorum  usu  tantum  commodi  non 
observarunt;  et  sane  ubi  morbus  adeo  pro- 
vedlus  est,  vomitum  inducere  non  modo  irri¬ 
tum,  sed  magnopere  perniciosum  est. 

p 

Epispastica ,  a  quibusdam  periculosa  esse 

k 

putantur :  sed  ab  eprum  utilitate  in  aliis  mor- 

bis,  forsitan  in  cynanche  maligna  utilia  essent ; 
praesertim  ubi  adeo  urget  tumor  externus, 
vel  internus,  ut  deglutitionem  vel  aeris  adi¬ 
tum  impediat,  vel  aliter  periculum  inferre 
minaretur,  certe  haud  parvi  momenti  sunt ; 
quanquam  minime  tam  utilia  in  cynanche  ma¬ 
ligna,  ac  in  cynanche  inflammatoria,  inveniun¬ 
tur. 

Quando  symptomata  magnae  debilitatis,  si¬ 
mul  cum  proclivitate  ad  putredinem,  vel  sese 
ostendunt,  vel  advenire  minantur  ;  ad  aegri 
vires  sustentandas  et  proclivitatem  putre¬ 
scentem  corrigendam,  stimulantia  et  tonica 
sunt  utenda.  Ad  hoc  consilium,  largis  dosi- 
bus  vini  et  cinchonce  utendum  est,  quantum 
ventriculus  ferre  potest.  Cortex  in  pulve¬ 
re  caeteris  ejus  praeparationibus  antiponen- 
dus,  quoniam,  sub  aliis  formis,  a  viribus  me¬ 
dicamenti  plus  minusve  detrahitur.  Sed  ubi 
non  bene  congruit  stomacho,  vel  per  os  adhi¬ 
beri  non  potest,  sive  ab  aegro  eum  nauseante, 
sive  faucium  tumore,  quod  saepe  infantibus 
occurrit,  in  alvum  ex  inferioribus  partibus  in¬ 
jicere  debeamus.  Quando  vinum  comparare 

non  possumus,  recurrere  oportet  nos,  loco 
ejus,  ad  varia  succedanea ;  qualia  sunt,  varii 
potus  ex  pomis,  vel  ex  aliis  frudibus  parati, 
cerevisia,  et  alii  liquores  fermentati. 

Gargarismata  multum  laudantur,  ad  fau¬ 
cium  et  gutturis  aflfedionem  levandam.  Ul¬ 
ceribus  albis  magis  arrident  gargarismata  ex 
detergentibus,  qualia  vinum  aqua  mixtum, 
tindura  myrrhae,  infusum  rosae  Gallicae,  infu¬ 
sum  corticis  querci ;  forsitan,  vaporis  aquae 
tepidae  inhalatio  magni  momenti  foret. 

Repetita  gargarizatione,  optime  separatur 
crusta  alba  ulceri  adhaerescens,  qum  nunquam 
impune  avellitur;  augetur  enim  inflammatio 
et  dolor,  insequiturque  saepe  haemorrhagia. 
Ad  haemorrhagiam  impediendam,  astringen¬ 
tibus  et  stypticis  utendum  est. 

Fuit  olim  apud  medicos  opinio,  scarifica¬ 
tiones  multum  ad  mgri  salutem  conterre  ;  eas, 
remedia  periculosa  esse,  demonstrat  Gregq- 
rius  cel. 

Per  universum  hujus  morbi  progressum, 
mundities  maxima  cura  observanda ;  vesti¬ 
menta  saepius  mutanda,  et  excrementa  omni¬ 
gena  quam  citissime  removenda,  et  puri  aeris 
admissioni  maxima  cura  habenda  est. 

Morbo  finito,  paucos  intra  dies  plerumque 
subsequitur  anasarca :  Sponte  abit,  vel  leni¬ 
bus  remediis,  praesertim  diaphoreticis  et  diu¬ 
reticis,  plerumque  facile  cedit :  eodem  con¬ 
silio,  balneum  a  nonnullis  exhibetur,  et  cute 
hoc  modo  laxata,  exhalatio  libera  per  eam  pro¬ 
movetur,  et  anasarca  brevi  tollitur. 

Haec  sunt  remedia  quae  in  Cynanche  Ma¬ 
ligna  curanda  utilissima  inventa  sunt,  et  quae 
a  peritissimis  medicis  plerumque  laudantur. 
Nova  autem  et  valde  dissimilis  hujus  morbi 
curatio  nuper  proposita  est ;  nempe,  usus  aqucs 
frigides  corpori  admotes .  Haec  simplex  et  ef¬ 
ficax  ratio  m  edendi  primo  a  Doctore  Gerar  do 
proposita  fuit,  et  postea  experimentis  Docto¬ 
rum  Gregorii  et  Curreii  confirmata. 

Lavatio  frigida  in  multis  exemplis  adhibita 
fuit,  quibus  in  omnibus,  morbus  vel  subla¬ 
tus  est,  vel  progressus  ejus  multo  mitior  fac¬ 
tus.  Dum  vero  ex  supra  didis,  tam  strenue 
in  cynanche  maligna  aquae  affusionem  laudo  ; 
observem  oportet,  ejus  usum  iisdem  ordinan¬ 
dum  regulis,  quas  proponit  Dodor  Curreius 
in  typho. 

In  utroque  morbo,  idem  commodum  ex 
aqua  frigida  corpori  adhibita  sequitur ;  hac 
autem  differentia,  quod  refrigeratio  inde  orta 
non  his  idem  durat  tempus  in  cynanche  ma¬ 
ligna,  ac  in  typho  hinc  necesse  sit  affusionem 
saepe  iterare. 

In  nonnullis  exemplis,  affusio  subtepida 
saepe  in  viginti  quatuor  horis  exitu  felicissi¬ 
mo  iterata  fuit.  Hoc  regimine,  paucis  diebus, 
fugit  febris,  et  cito  revaluit  aegrotus.  Usus 
aquae  frigidae,  praecipue  primo  stadio,  utilis 
esse  videtur,  calore  tunc  temporis  plerumque 
audo.  Ex  experientia  nunc  compertum  est, 
frigidae  affusionem  aquae,  regulis  modo  didis 

observatis,  in  omni  stadio  morbi  applicari 
posse.  Morbo  progrediente  autem,  affusio 
forsan  lavationi  cedit,  vel  aqua  tepefacienda 
est. 

Aliud  adhuc  restat  remedium,  de  quo  pau¬ 
ca  dicere  volo,  viz.  acidum  muriaticum  oxyge - 
natum ,  quod  a  nonnullis  ad  hunc  morbum 

»  i 

profligandum  laudatur.  Operatio  ejus  parum 
intelligitur,  et  hanc  obscuritatem  removere 
non  possum. 

In  quibusdam  casibus,  adhibitum  vidi  fausto 
eventu ;  sed  morbus  adeo  fuit  levis,  ut  vix 
dubitandum  est,  quin  solis  naturae  viribus  ae¬ 
gri  ad  pristinam  valetudinem  restituerentur* 


FINIS. 

